CELEX: E2014P0012
Language: sk
Date: 2014-07-17 00:00:00
Title: Žaloba Dozorného úradu EZVO proti Islandu podaná 17. júla 2014 (Vec E-12/14)

25.9.2014   
            
            
               SK
            
            
               Úradný vestník Európskej únie
            
            
               C 334/30
            
         Žaloba Dozorného úradu EZVO proti Islandu podaná 17. júla 2014
   (Vec E-12/14)
   (2014/C 334/11)
   Dňa 17. júla 2014 podal Dozorný úrad EZVO, ktorý zastupujú Markus Schneider a Catherine Howdle, splnomocnení zástupcovia Dozorného úradu EZVO, Rue Belliard 35, 1040 Brusel, Belgicko, na Súd EZVO žalobu proti Islandu.
   Dozorný úrad EZVO žiada Súd EZVO, aby:
   
               1.
            
            
               vyhlásil, že Island tým, že v stanovenej lehote neprijal a/ani Dozornému úradu EZVO bezodkladne neoznámil opatrenia potrebné na transpozíciu aktu uvedeného v bode 6 kapitoly IV prílohy II k Dohode o Európskom hospodárskom priestore (smernica Európskeho parlamentu a Rady 2009/125/ES z 21. októbra 2009 o vytvorení rámca na stanovenie požiadaviek na ekodizajn energeticky významných výrobkov) v znení prispôsobenom Dohode o EHP prostredníctvom jej protokolu 1, si nesplnil svoje záväzky podľa uvedeného aktu a článku 7 Dohody o EHP;
            
         
               2.
            
            
               nariadil Islandu uhradiť trovy tohto konania.
            
         
      Právna a skutková podstata veci a právne odôvodnenie:
   
               —
            
            
               V žiadosti sa uvádza, že Island si nesplnil svoju povinnosť vyhovieť najneskôr do 3. septembra 2013 odôvodnenému stanovisku Dozorného úradu EZVO vydanému 3. júla 2013, ktoré sa týka skutočnosti, že Island netransponoval do svojho vnútroštátneho právneho poriadku smernicu Európskeho parlamentu a Rady 2009/125/ES z 21. októbra 2009 o vytvorení rámca na stanovenie požiadaviek na ekodizajn energeticky významných výrobkov (ďalej len „akt“), ako sa na ňu odkazuje v bode 6 kapitoly IV prílohy II k Dohode o Európskom hospodárskom priestore a v jej znení prispôsobenom Dohode o EHP prostredníctvom protokolu 1 k tejto dohode.
            
         
               —
            
            
               Dozorný úrad EZVO tvrdí, že Island tým, že v stanovenej lehote neprijal opatrenia potrebné na transpozíciu uvedeného aktu a/ani Dozornému úradu EZVO takéto opatrenia neoznámil, si nesplnil svoje záväzky podľa článku 23 uvedeného aktu a článku 7 Dohody o EHP.